நெபுலேசர்

நபோபலசார்  (Nabopolassar) (பிறப்பு: கிமு 658 - இறப்பு: கிமு 605) பாபிலோனியாவின் மன்னர் ஆவார். இவ்ர் பாபிலோன் நகரத்தை தலைநகராகக் கொண்டு கிமு 626 முதல் 605 முடிய 20 ஆண்டுகள் ஆட்சி செய்தார். இவர் புது பாபிலோனியப் பேரரசை நிறுவியர் ஆவார். இவர் கிமு 616-இல் மெசொப்பொத்தேமியாவை தன் ஆட்சியின் கீழ் கொண்டு வந்தார்.
இவர் மீடியாப் பேரரசு மற்றும் பிற்கால எகிப்தியர்களுடன் கூட்டமைத்து, புது அசிரியப் பேரரசுடன் மோதினார். இவர் கிமு 615-இல் புது அசிரியப் பேரரசின் நிப்பூர் இராச்சியத்தை கைப்பற்றினார். 

புது அசிரியப் பேரரசு வாரிசுச் சண்டை மற்றும் உள்நாட்டு கிளர்ச்சிகளால் நலிவுற்றதால், பாபிலோனியர்கள் மற்றும் மீடியர்களின் தாக்குதலை எதிர்கொள்ள முடியவில்லை. கிமு 612-இல் மன்னர் நபோபலசாரின் பாபிலோனியப் படைகளும், மீடியர்களின் படையும் இணைந்து, புது அசிரியப் பேரரசின் தலைநகரமான நினிவேவைக் கைப்பற்றினர்.

பின்னர் புது அசிரியப் பேரரசர் இரண்டாம் அசூர்-உபாலித் தங்கியிருந்த மேல் மெசொப்பொத்தேமியாவின் (வடக்கு சிரியா) அரான் நகரத்தை கிமு 610-இல் நபோபலசாரின்  படைகள் கைப்பற்றியது. 

கிமு 609-இல் பிற்கால எகிப்திய மன்னரான இரண்டாம் நெக்கோவின் படைகள், அசிரியப் படைகளுக்கு உதவியது.
கிமு 605-இல் நபோபலசார், மறைவிற்குப் பின்னர்  பட்டத்து இளவரசன்   இரண்டாம் நெபுகாத்நேசர் பாபிலோனி அரியணை ஏறினார்.

நபோபலசார் மற்றும் அவரது மகன் இரண்டாம் நெபுகாத்நேசர்  பாபிலோனில் உள்ள கட்டிடங்கள், கோயில்கள் மற்றும் சிகூரட்டுகளை சீரமைத்தனர். மேலும் பாபிலோனியர்களின் மர்துக் கடவுள் கோயில்களையும் சீரமைத்தனர்.

1921-இல் நபோபலசாரின் ஆப்பெழுத்துகளுடன் உருளை முத்திரையை தற்கால ஈராக் தலைநகரான பாக்தாத் நகரத்தில் கண்டுபிடித்தனர்) இந்த உருளை முத்திரையில் தனது வெற்றிகளை குறித்தும், மர்துக் மற்றும் பிற கடவுள்கள் மீதான தனது பக்தியையும் வெளிப்படுத்தியுள்ளார்.

இதனையும் காண்க
 புது பாபிலோனியப் பேரரசு
பாபிலோனியா

மேற்கோள்கள்

மேலும் படிக்க

வெளி இணைப்புகள்
 ABC 2: Chronicle Concerning the Early Years of Nabopolassar
 ABC 3: Chronicle Concerning the Fall of Nineveh
 ABC 4: Chronicle Concerning the Late Years of Nabopolassar
 Nabopolassar Cylinder

கிமு 650 பிறப்புகள்
கிமு 605 இறப்புகள்
பாபிலோனிய மன்னர்கள்
மெசொப்பொத்தேமியாவின் வரலாறு